text: Politikere: Ingen pant på tyske dåser er helt galt
  07 februar 2015 kl. 16.54
  Skiftende miljøministre har i mere end ti år forsøgt at få den tyske regering til at ændre praksis med pantfritagelse på dåser - uden held.
  Danskere kan købe dåser syd for grænsen uden pant ? sådan har det været i årevis.
  Mange har prøvet at gøre noget ved det.
  Fredag erklærede direktøren for Frøs Herreds Sparekasse således, at han vil sende et brev til Angela Merkel, hvori han opfordrer de tyske myndigheder til at sætte en stopper for det. 
  Det samme har danske miljøministre forsøgt i ti år ? uden held.
  I TV SYD Nyhederne kl. 19.30 kommenterer tidligere miljøminister Hans Christian Schmidt fra Venstre og Jesper Petersen fra Socialdemokratiet sagen.
  